Diari Oficial de la Generalitat Valenciana


Sumari del DOGV 9175, del 16-09-2021 (2021/8990)

RESOLUCIÓ de 2 de setembre de 2021, de la directora general de Política Agrícola Comuna, per la qual es convoca l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la Política Agrícola Comuna per als anys 2022 i següents.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9175

Data del DOGV
:   16-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8990


Data del document
:   02-09-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 2 de setembre de 2021, de la directora general de Política Agrícola Comuna, per la qual es convoca l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la Política Agrícola Comuna per als anys 2022 i següents. [2021/8990]  
Demostrada l'eficàcia de l'existència d'intermediaris tradicionalment consolidats en el sector agrícola, i determinat l'elevat nombre de sol·licituds derivats de la Política Agrícola Comuna (PAC) que es presenten anualment i que suposa un gran esforç que no pot ser cobert exclusivament per les oficines dependents d'aquesta conselleria i aconsella la participació d'entitats col·laboradores en la tramitació dels expedients la gestió dels quals és competència de la Conselleria d'Agricultura, Desenvolupament Rural, Emergència Climàtica i Transició Ecològica.  
Publicada l'Ordre 3/2015, de 30 de gener (DOGV 7466, 16.02.2015), de la Conselleria de Presidència i Agricultura, Pesca, Alimentació i Aigua, per la qual es regula l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la PAC, modificada per l'Ordre 10/2016, de 6 de maig (DOGV 7791, 26.05.2016).  
Tal com recull l'article 12 de la Llei 38/2003, de 17 de novembre, general de subvencions, es preveu que determinades entitats puguen exercir com a entitats col·laboradores actuant en nom i per compte de l'òrgan concedent amb caràcter general relacionats amb la subvenció, sempre que complisquen els requisits establits en l'article 13 de la referida norma.  
Per tot això, en virtut de les competències atribuïdes per la disposició addicional de l'Ordre 3/2015, de 30 de gener, per la qual es delega en el titular de la direcció general competent en matèria de sol·licitud única i ajudes PAC l'exercici de la competència perquè dicte resolucions, resolc:  
  
Apartat primer. Objecte i àmbit d'aplicació  
1. L'objecte d'aquesta ordre és regular en la Comunitat Valenciana el règim de col·laboració entre la conselleria amb competència en matèria d'agricultura i ramaderia i les diferents entitats col·laboradores acreditades per a la tramitació de les ajudes de la PAC, regulades pels reglaments del Parlament Europeu i del Consell, de 17 de desembre, (UE) 1307/2013, pel qual s'estableixen normes aplicables als pagaments directes als agricultors en virtut dels règims d'ajuda inclosos en el marc de la PAC, i (UE) 1305/2013, relatiu a l'ajuda al desenvolupament rural a través del Fons Europeu de Desenvolupament Rural (FEADER).  
  
2. Les entitats que opten a la seua acreditació com a col·laboradores, d'entre les previstes en l'article 2 de l'Ordre 3/2015, de 30 de gener, se seleccionaran mitjançant procediment sotmés als principis de publicitat, concurrència, igualtat i no discriminació, i la col·laboració es formalitzarà mitjançant conveni.  
  
3. Les entitats que s'acrediten a través d'aquesta ordre podran col·laborar amb la conselleria competent en matèria d'agricultura i ramaderia en la tramitació d'ajudes de la PAC, sense que en cap cas resolguen la concessió d'ajudes ni intervinguen en la distribució de fons públics.  
  
Apartat segon. Concepte d'entitat col·laboradora de la conselleria amb competència en matèria d'agricultura i ramaderia  
Podran ser acreditades com a entitats col·laboradores, a l'efecte de col·laborar en la gestió de les ajudes, les entitats recollides en l'article 2 de l'Ordre 3/2015, de 30 de gener, modificada per l'Ordre 10/2016, de 6 de maig.  
  
Apartat tercer. Termini de presentació de sol·licituds  
El termini de presentació de sol·licituds d'acreditació per a l'obtenció de la condició d'entitat col·laboradora serà de 15 dies hàbils a comptar des de l'endemà de la publicació d'aquesta resolució.  
Apartat quart. Sol·licitud d'acreditació  
Les entitats previstes en l'apartat segon podran sol·licitar l'acreditació com a entitat col·laboradora a través del règim previst en l'article 16 de la Llei 39/2015, d'1 d'octubre, del procediment administratiu comú de les administracions públiques.  
A l'esmentada sol·licitud s'acompanyaran els documents assenyalats en l'article 4.2 de l'Ordre 3/2015, de 30 de gener.  
  
  
Apartat cinqué. Tramitació de la condició d'entitat col·laboradora  
  
Quant als requisits, instrucció i tramitació de l'acreditació com a entitat col·laboradora, vigència i obligacions, tant de l'entitat col·laboradora com de la conselleria amb competència en matèria d'agricultura i ramaderia, i també de la retirada de l'acreditació, es regularà conforme al que es recull en l'Ordre 3/2015, de 30 de gener.  
  
Apartat sisé. Entitats l'acreditació de les quals expira en l'anualitat en curs  
Totes aquelles persones físiques o jurídiques per a les quals expire l'any 2022, o haja expirat, la vigència del conveni com a entitat col·laboradora disposaran del termini de 15 dies, a comptar des de l'endemà de la publicació d'aquesta resolució, per a sol·licitar novament aquesta condició, conforme al que es disposa en aquesta resolució i sotmés als principis de publicitat, concurrència, igualtat i no discriminació, i col·laboració que recull l'Ordre 3/2015, de 30 de gener.  
  
  
Apartat seté. Règim de recursos contra aquesta resolució de convocatòria  
Aquesta resolució posa fi a la via administrativa i en contra pot interposar-se potestativament recurs de reposició davant el titular de la conselleria amb competència en matèria d'agricultura i ramaderia en el termini d'un mes comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o impugnar-se directament davant els jutjats contenciosos administratius en el termini de dos mesos a comptar des de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que s'utilitze qualsevol altra via que es considere oportuna.  
  
  
València, 2 de setembre de 2021.- La directora general de Política Agrícola Comuna: María Teresa Cháfer Nácher.